
românească si maghiară în secolul al XX-lea. Este autorul a 
aproximativ 60 de cântece cu acompaniament de pian, 
numeroase lucrări pentru instrument solo, camerale și 
orchestrale si o operă. Lucrările sale au fost interpretate la cele 
mai importante festivaluri contemporane din Ungaria, Europa 
şi SUA. Studiile, articolele şi recenziile sale muzicale, care se 
ocupă în principal de teme de compoziţie contemporană, au fost publicate în Ungaria și 
România. 


REZUMAT 


Banatul, locul de naștere al lui Gyórgy Kurtág, este o regiune multiculturală, căminul mai 
multor grupuri etnice, însă cu o majoritate predominant românească deja din primele decenii 
ale secolului al XX-lea. Dragostea pentru limba și cultura românească (inclusiv pentru muzica 
populară) a fost mereu prezentă în viaţa lui Kurtág. Cu toate acestea, experienţele initiale ale 
copilăriei apar relativ târziu în opera sa, în anii 1970, în seria Jâtekok [Jocuri]. Legătura lui 
Kurtág cu muzica populară românească este marcată de piese cum sunt Hommage à Farkas 
Ferenc 2 — foszlányok egy kolinda emlékképéból [Frânturi dintr-o melodie de colindă — vag 
amintită] si Doina din seria Játékok, lucrarea încă nepublicatá ...c'astăzi s'a născut... — Márta 90 
éves! [Márta a împlinit 90 de ani!] sau duetul pentru vioară Triptic (op. 45). Cea mai grandioasă 
lucrare în acest sens este Colindă-Baladă (op. 46), o piesă monumentală pentru cor și ansamblu. 
Deși muzica populară românească nu are o semnificaţie centrală în opera lui Kurtág, există 
cu siguranță câteva lucrări inspirate din muzica românească populară care joacă un rol 
important pe parcursul vieţii sale. Lucrarea de față dorește să exploreze aceste lucrări si 
menţionează totodată compoziţii care conţin trimiteri mai indirecte. 

Cuvinte cheie: György Kurtág, Banat, Bela Bartók, berceuse, colindă, muzică populară, 
jocuri, amintiri, mitologie 

Relatia lui Gyórgy Kurtág cu limba, cultura si muzica populará románeascá 
a apărut în prim-plan în lucrarea sa intitulată Colindă-Baladă (op. 46), finalizată in 
2008. Deşi este un fapt cunoscut că evită să facă declaraţii publice, în acest caz 
compozitorul a fost bucuros să dea interviuri unor posturi de radio și televiziune 
româneşti cu ocazia premierei operei sale la Cluj-Napoca! si câteva luni mai târziu, 
în timpul vizitei pe meleagurile copilăriei sale, la Lugoj și Timișoara? A făcut chiar 
o prezentare la Academia de Muzică „Gheorghe Dima” despre propria sa abordare 
asupra muzicii. Una dintre cele mai lungi și personale declarații ale sale provine din 
perioada in care a fost compusă această lucrare: interviul Kulcsszavak [Cuvinte cheie] 
luat de Bálint András Varga notează câteva detalii autobiografice si contine 
informații despre geneza Colindei-Baladă.+ S-ar putea să nu mai existe nicio altă 
lucrare despre care Kurtág să fi revelat atâtea aspecte personale prin propriile sale 
declarații. 

Sursele disponibile indică faptul că ideea Colindei-Baladă poate fi regăsită 
într-un studiu mai vechi al lui Felician Bríinzeu.5 Ca profesor de liceu în Lugoj, el a 
fost primul model demn de urmat al lui Kurtág în sfera pedagogiei.e Studiul, 
intitulat „Ce este vocativul?”, pune în discuţie cazul gramatical folosit pentru a 
identifica persoana căreia i te adresezi si a fost transmis compozitorului de către 
muzicologul Francisc László. Lucrarea lui Brînzeu i-a amintit lui Kurtág de precizia 
şi frumusețea studiilor lui Bartok şi Ligeti, iar împreună cu vestea numirii sale ca 
cetățean de onoare al Lugojului a venit si o multitudine de amintiri din copilărie. 
Scopul original al compoziţiei a fost să reprezinte un suvenir pentru Lugoj, în semn 
de recunoștință pentru gestul lor, dar în curând a început să crească si să primească 
o formă mai impozantă. Până la urmă, Kurtăg a petrecut un an și trei luni 
compunând monumentala piesă pentru cor şi ansamblu, bazată pe o colindă 
românească culeasă de Bela Bartók în județul Hunedoara.? 


! Irina Vasilescu, Interviu cu compozitorul Gyórgy Kurtág, Radio România Muzical, Cluj-Napoca, 2009. 03. 
29, accesat la 5 februarie 2020 (https://www.romania-muzical.ro/articol/interviu-cu-compozitorul- 
gyorgy-kurtag/236/15/2). 

2 N. N., Vocatia muzicii György Kurtág. Români fără frontiere, TVR3, 2009.10, accesat la 5 februarie 2020 
(https://www.youtube.com/watch?v- 9UXtKhe7rk). 

3 György Kurtág, „On the Romanian Archetype", in Musicology Papers, vol. XXIII, 2009, Academia de 
Muzică „Gheorghe Dima", Cluj-Napoca, pp. 10-16; varianta în limba română: „Despre arhetipul 
românesc”, în Lucrări de Muzicologie, vol. XXIII, 2009, Academia de Muzică „Gheorghe Dima”, 
Cluj-Napoca, pp. 9-15. 

^ Bálint András Varga (ed.), Kurtág György, Holnap Kiadó, Budapesta, 2009, pp. 43-131; versiune în 
engleză: Bálint András Varga, Gyorgy Kurtág. Three Interviews and Ligeti Homages, University of Rochester 
Press, Rochester, 2009. 

5 Varga, op. cit., p. 69, Vasilescu, op. cit., Vocatia muzicii... 

6 Ibidem, p. 15. 

7 Ibidem, p. 51, p. 69, Vasilescu, op. cit. 

8 Ibidem, p. 69, pp. 130-131. 

Motivele biografice sunt discutate in detaliu in interviul cu Bálint András 
Varga. Íntoarcerea lui Kurtág la copilária sa din Románia nu poate fi consideratá pur 
şi simplu un gest de „nostalgie pentru Transilvania”. Inspiratia i-a fost probabil 
puternic impulsionatá de aspectele nelinistitoare, contradictorii ale acestei teme, de 
„rezistența experientei".!? Anii petrecuţi la Lugoj şi Timișoara au avut efect pentru 
tot restul vieţii, mai ales datorită mediului familial, celor care i-au servit drept model 
şi prieteniilor, dar în același timp nu putem ignora experiențele traumatice din anii 
1930 şi 1940. Aceste amintiri şi experienţe au ieșit la suprafaţă atunci când Consiliul 
local al orașului Lugoj, într-o primă rundă, nu a votat în favoarea acordării titlului 
de cetățean de onoare lui Kurtăg.!! 

Banatul, într-un sens mai larg tărâmul natal al compozitorului, este una 
dintre regiunile cu cea mai mare diversitate etnică din Bazinul Carpaţilor. Fiind de-a 
lungul vremii căminul a cel puţin unsprezece etnii!?, coexistenta culturală a acestora 
ar putea fi considerată un precursor simbolic al deschiderii și multitudinii de fațete 
din opera lui Kurtág. Cândva capitala judeţului Caraş-Severin, Lugojul (si cea mai 
mare parte a Banatului) a devenit parte a Regatului României în 1920, iar conform 
recensământului din 1930, relativa majoritate a populaţiei era de etnie română.!3 
În anii 1930, anii de formare a statului român naţional, au fost vremuri tumultuoase, 
întinate de răspândirea unor idei distorsionate. În aceste vremuri, Kurtág a avut 
experienţe contradictorii, ca de pildă cele prin care a trecut în timp ce învăţa colinde 
la liceu. De cealaltă parte se găsea viața culturală si scena muzicală plină de 
vitalitate a Banatului, precum și sistemul de educație publică relativ avansat. Kurtág 
își amintește cum Felician Brînzeu, profesorul sáu de limba si literatura română, 
folosea metode pedagogice moderne prin care elevii învățau structura limbii prin 
jocuri şi se familiarizau cu cei mai de seamă autori ai literaturii române, ca Eminescu 
si Creangă, printre altii.5 

Contextul copilăriei și anii petrecuţi în sistemul românesc de educaţie 
muzicală au creat temelia acestei preocupări de o viață, dar primele sale semne au 
apărut la suprafață doar în anii 70, când au fost publicate primele volume din Játékok 
[Jocuri]'6. [Desi Kurtág a afirmat cá în timp ce lucra la partea vocală a piesei 


? Ibidem, p. 69. 

10 Ibidem, p. 100. 

1 [bidem, p. 69. 

12 Dr. Sándor Kókai, A Bánság történeti földrajza (1718-1918) [Geografia istorică a Banatului (1718-1918)], 
Nyíregyházi Főiskola Turizmus és Fóldrajztudományi Intézete, Nyíregyháza, 2010, p. 402. 

13 Árpád Varga E., Erdély etnikai és felekezeti statisztikái a népszámlálás alapján, 1852-2011, Lugos, Temes megye 
[Statistica etnică și confesională a Transilvaniei în baza recensământului, 1852-2011, Judeţul Timiș], 
Jakabffy Elemer Alapitvâny, Media Index Egyesiilet, Cluj-Napoca, 1999-2004, accesat la 5 februarie 2020 
(http://nepszamlalas.adatbank.transindex.ro/?pg-etnikai&id-3609). 

14 Varga, op. cit., p. 69. 

15 [bidem, p. 15. 

16 Ibidem, p. 53. 

Bornemisza Peter mondásai [5pusele lui Péter Bornemisza] (op. 7) a petrecut mult timp 
studiind culegerea de colinde a lui Bartók, precum si ultimele sonate pentru pian ale 
lui Beethoven], nu auzise muzică populară autentică în timpul copilăriei lui, nu 
culegea muzică populară, nici nu s-a angajat în studiul științific al acesteia. 
Trimiterile la folclorul muzical din lucrările lui pot fi legate de amintirile despre 
colindele învăţate în copilărie la şcoală, de înregistrări ascultate la maturitate si de 
studii ale culegerilor de muzică populară românească ale lui Bartok.18 

Pe lângă afirmaţiile personale ale lui Kurtăg, cele mai importante surse în 
acest sens pot fi găsite în partituri. Folosirea mai multor limbi (inclusiv româna) în 
titlurile si dedicatiile pieselor sau în indicaţiile de interpretare sunt adesea grăitoare, 
indicând un mediu care i-a oferit o bogată inspiraţie, un context specific de istorie 
culturală. Am avut ocazia să îl întreb pe compozitorul însuși despre unele dintre 
aspecte.? Legătura lui Kurtág cu folclorul muzical românesc nu a fost trecută cu 
vederea de muzicologii români şi maghiari. Numeroase studii au fost scrise despre 
aceste opere, mai ales despre Colindă-Baladă (a se vedea lucrările lui Zoltân Farkas, 
Ferenc László, Iulia Mogosan, Constantin-Tufan Stan, Bianca Tiplea-Temes și Bálint 
Horváth in Bibliografie). O analizá detaliatá a tuturor pieselor relevante depáseste 
sfera acestui articol. Ín paginile care urmeazá má voi axa pe aspectele acestora care 
vizează cultura și muzica populară românească, ţinând cont totodată de notele 
biografice și de conexiunile interne ale operei. 

Prima compoziţie care face aluzie la folclorul muzical românesc este 
Hommage à Farkas Ferenc (2) — foszlányok egy kolinda emlékképéból [Frânturi dintr-o 
melodie de colindă - vag amintită] din Játékok, vol. 3. Este una dintre cele mai 
cunoscute piese din ciclul Játékok si o trăsătură constantă a concertelor cuplului 
Kurtág.? Compozitorul nu a scris o lucrare orchestrală decât după vârsta de 60 de 
ani, un fapt la care s-a referit când, pe jumătate în glumă, a spus despre Hommage... 
„îl numesc simfonia mea”?!. Melodia originală poate fi identificată cu ușurință: este 
una dintre cele mai cunoscute colinde românești de Crăciun, O, ce veste minunată. 
Kurtág a întâlnit pentru prima dată această melodie pe când învăţa colinde la liceul 
din Lugoj, după cum s-a spus mai sus.? El a notat acest cântec în publicația Kocsis 
Zoli hangjegyfüzete [Caiet pentru Zoli Kocsis]. Această melodie apare în nenumărate 


17 György Kurtág, comunicare personală, 5 mai 2020. 

18 Varga, op. cit., p. 52, Vasilescu, op. cit. 

19 Kurtág, comunicare personală, 5 mai 2020. 

2 Înregistrări efectuate cu Márta Kurtág: Hungaroton SLPX 11846, ECM 1619. 

21 Kurtág, comunicare personală, 5 mai 2020, a se vedea și: Varga, op. cit., 75. 

22 Varga, op. cit., p. 69. 

3 György Kurtág, Kocsis Zoli hangjegyfüzete [Caiet pentru Zoli Kocsis], Facsimile, Editio Musica Budapest, 
2016, p. 25v. 

aranjamente muzicale realizate de compozitori români, iar Gyórgy Ligeti a folosit-o 
de asemenea în două din lucrările sale timpurii pentru pian." 

Exemplul 1. O ce veste minunată — melodie de colindă românească, în György Kurtág, 
Kocsis Zoli hangjegyfüzete [Caiet pentru Zoli Kocsis], 
Facsimil, Editio Musica Budapest, 2016, p. 25v 
© Universal Music Publishing Editio Musica Budapest. Reprodus cu permisiunea editurii 


Rădăcinile colindei românești arhaice trec dincolo de tradiţia creștină a 
Crăciunului, indicând precedente păgâne. Acest lucru e valabil atât pentru 
melodiile, cât si pentru textele colindelor arhaice.” O ce veste minunată nu aparţine 
acestui strat arhaic: melodia tonal-functionalá si măsura ternará din prima parte a 
cântecului ne arată că își are originea în muzica cultă occidentală. Nu este un cântec 
popular, dar cu toate acestea este o melodie încântătoare, plină de farmec. 

Ritmul materialului muzical din lucrarea lui Kurtág poate fi considerat o 
caracteristică a muzicii populare românești. Alternanta lină a măsurilor scurte si 
lungi (într-un raport de 1:2) trimite la sistemul ritmic giusto-silabic bicron al lui 
Constantin Brăiloiu, unul dintre cele mai obișnuite tipare ritmice ale folclorului 
muzical românesc.” Ritmul caracteristic si intonatia care ne trimite cu gândul la 
berceuse evocă aranjamentele pentru pian ale lui Bartok (Român kolindadallamok / 
Melodii de colinde româneşti). În mod deloc surprinzător, influenţa colindelor vine 
astfel prin intermediul muzicii lui Bartók (ca notă secundară, termenul „ritm de 
colindă”, introdus de muzicologul maghiar Breuer János7, este mai degrabă 
îndoielnic din perspectivă folclorică). Colindele nu au un ritm uniform și niciunul 


24 Márton Kerékfy, Népzene és nosztalgia Ligeti György művészetében [Muzica folclorică și nostalgia în arta 
lui György Ligeti], Rózsavölgyi és Társa, Budapest, 2018, p. 33. 
25 Bela Bartok, „Român népzene II" [Muzică populară românescă II], in Szóllósy András (ed.), Bartok Bela 
Összegyűjtött írásai, Zenemükiadó, Budapest, 1966, p. 478. 
26 Constantin Brăiloiu, „Giusto silabic", în: Opere I, Editura Muzicală a Uniunii Compozitorilor din 
Republica Socialistă România, Bucureşti, 1967, pp. 173-234. 
27 János Breuer, „Kolinda Rhythm in the Music of Bartók" [Ritmul de colindă în muzica lui Bartók] 
în Studia Musicologica Academiae Scientiarum Hungaricae, vol. XVII, 1975, pp. 39-58. 

dintre tiparele ritmice obisnuite ale colindelor nu este specific doar lor, in cadrul 
genurilor muzicii folclorice românești. O, ce veste minunată nu este prezentă in 
întregime în această piesă; mai degrabă melodia originală este descompusă de către 
compozitor. Motivele specifice sunt încă recognoscibile, dar tonalitatea majoră a 
melodiei originale este redusă la un tetracord major instabil, versurile cântecului 
devin neclare, iar ritmul original se dezintegrează: 

Vivace, dolce 

Exemplul 2. Gyórgy Kurtág, Hommage à Farkas Ferenc (2) — foszlányok egy kolinda 
emlékképéból, în Játékok, vol. III, Vivace, dolce, m. 1-5 
© Universal Music Publishing Editio Musica Budapest. Reprodus cu permisiunea editurii 


Pe másurá ce piesa continuá, putem discerne doar fragmente din melodie, 
în procesul unei forme caracteristice de variaţie. Tot mai multe sunete dispar din 
melodie, ca si cum sunetele sau frazele ar fi înlăturate una câte una, în timp de 
dinamica si transpozitia melodiei se schimbă si ele. 


és dpi Bt ejes SSE 

Exemplul 3. Gyórgy Kurtág, Hommage..., Vivace, dolce, m. 6-22 
© Universal Music Publishing Editio Musica Budapest. Reprodus cu permisiunea editurii 


Íncepánd cu al saselea ránd, fragmentele disparate ale melodiei sunt deja 
greu de identificat. Restrángerea finală a melodiei are loc în al zecelea rând: în acest 


moment ea e reprezentată doar de o cvartă perfectă: 


28 Alina Stan, Limbajul muzical al colindelor din Transilvania, Editura Clear Vision, Cluj-Napoca, 2009, 
pp. 83-159. 

Exemplul 4. György Kurtág, Hommage... , m. 38-39 
© Universal Music Publishing Editio Musica Budapest. Reprodus cu permisiunea editurii 


Dupá o coroaná mai lungá urmeazá o reprizá scurtá, transfiguratá, dar 
totusi recognoscibilá. 

Acest proces de compoziţie indică o trăsătură de bază a modului de gândire 
al lui Kurtág: în timp ce forma previzibilă, bine compusă, încetinește mintea 
creatoare, forma nedefinită, fragmentată o împinge înainte”. Astfel, această mică 
piesă pentru pian se alătură uneia dintre temele majore ale operei, grupul de lucrări 
reprezentat de „fragmente”.% 

Melodia colindei O, ce veste minunată apare si explicit în opera lui Kurtág, 
în piesa pentru pian intitulată ...c'astăzi s'a născut... — Márta 90 éves! [...C astăzi s'a 
născut... — Márta a împlinit 90 de ani!], scrisă aproape 40 de ani mai târziu. Piesa nu 
a fost publicată până la această dată, nici nu face parte din volumele nouă și zece, 
publicate de curând, ale seriei Játékok. Titlul (un fragment din O, ce veste minunată) 
se referă atât la povestea nasterii lui lisus, cât si la ziua de naștere a Mártei Kurtág. 
Forma poate fi împărțită în două părţi egale de câte 12 măsuri fiecare. Prima parte 
este o inlántuire armonică de tip coral, în stilul tipic al lucrărilor târzii ale lui Kurtág" 
(pianissimo, quasi fanfare): 


n 
^ 
n 


Exemplul 5. György Kurtág, ...c'astăzi s'a născut... — Márta 90 éves!, 
piesá pentru pian nepublicatá, Sostenuto, m. 1-12 
© Universal Music Publishing Editio Musica Budapest. Reprodus cu permisiunea editurii 


?? Varga, op. cit., p. 100, p. 115. 
30 Ibidem, pp. 74-78. 

A doua parte conţine toate sunetele melodiei O, ce veste..., dar combinate cu 
un contrapunct care „alienează“ materialul tonal până într-un punct în care devine 
abia recognoscibil. Melodia în sine rămâne intactă, dar contrapunctul dodecafonic si 


schimbările extinse în diverse registre sonore o pun într-o lumină distinctă: 

Exemplul 6. György Kurtág, ...c'astăzi s'a născut..., Sostenuto, m. 13-18 
€ Universal Music Publishing Editio Musica Budapest. Reprodus cu permisiunea editurii 


Una dintre piesele mai emblematice din volumul sase al Játékok este 
intitulatá Doina. Ín sensul ei original, doina este un gen vocal foarte ráspándit si 
variat al muzicii populare românești, care este în esență improvizat, alcătuit din 
tipare mai mult sau mai puţin constante?!. La prima vedere, în materialul lui Kurtág 
doina s-ar putea referi la ornamentatia bogată, la cezurile din motivele care evocă 
suspinul, la linia melodică imprevizibilă şi la structură, care în mod normal este 
alcătuită din trei párti si variată liber în cadrul fiecărei secțiuni individuale: 

31 Tiberiu Alexandru, Romanian Folk Music, Editura Muzicalá, Bucuresti, 1980, pp. 49-55. 

Exemplul 7. Gyórgy Kurtág, Doina, in Játékok, vol. VI, Parlando, con moto, m. 5-15 
© Universal Music Publishing Editio Musica Budapest. Reprodus cu permisiunea editurii 


Pe lângă aceste aspecte, tema principală a mișcării este asemănătoare cu cea 
a doinelor. Cu toate acestea, compozitorul precizează că mişcarea a fost de fapt 
inspirată de o înregistrare de arhivă a unei melodii klezmer de origine necunoscută; 
a folosit chiar motive preluate direct din aceasta.? 

Pe parcursul procesului de compoziție, Judit Frigyesi, cercetător de renume 
mondial al folclorului iudaic din Europa de Est, i-a dat lui Kurtăg câteva înregistrări 
vechi cu muzică klezmer. Aceste înregistrări erau nepublicate la vremea respectivă, 
circulând între persoanele interesate de acest subiect. Kurtág a fost profund mișcat 
de aceste înregistrări. Una dintre ele era o anumită doină klezmer pentru vioară și 
pian care a avut un impact deosebit de mare asupra compozitorului. Această 
experiență elementară a dus la piesa pentru pian numită Doina. Până astăzi, 
melodia klezmer menţionată nu a fost identificată cu certitudine. 

Printr-o remarcabilă coincidenţă, un alt compozitor maghiar a ales să scrie 
o piesă inspirată de acelaşi gen folcloric, foarte aproape în timp de Doina lui Kurtăg. 
Prima mișcare din Sonata pentru violă de György Ligeti, Horă Lungă, se bazează pe o 
varietate regională a genului de doiná (din județul Maramureș). Dar o comparaţie a 
celor două piese tinde mai mult să evidentieze diferențele dintre ele. Observațiile 
specifice ale lui Márton Kerékfy arată că piesa lui Ligeti este mult mai apropiată de 
melodiile folclorice originale; motivele folosite si dezvoltarea lor mentin o relatie 
fermă cu materialul original de horă lungă." 

Studii anterioare au făcut deja legătura între unele motive caracteristice din 
muzica lui Kurtág si colinde. Aceste fraze sunt de regulă diatonice, cu ambitus 
restrâns și ritm asimetric (giusto-silabic bicron). Nuanta si expresivitatea lor prezintă 
o frumuseţe fragilă, volatilă și creează un contrast strident cu materialul dens, haotic, 
dodecafonic. Motive similare se pot găsi în partea a cincea din Hommage à Mihâly 
András — Tizenkét mikroludium vonósnégyesre [12 microludii pentru cvartet de coarde] 
(op. 13) şi în partea a patra din ...quasi una fantasia... (op. 27/1). 


?? Kurtág, comunicare personalá, 5 mai 2020. 
33 [dem. 
34 Kerékfy, op. cit., pp. 187-189. 
35 Zoltán Farkas, „The Path of a Hólderlin Topos. Wandering Ideas in Kurtág's Compositions", in Studia 
Musicologica Academiae Scientiarum Hungaricae, LXIII, nr. 3-4, 2005, pp. 289-310. 

Exemplul 8. Gyórgy Kurtág, Hommage à Mihály András - 12 microludii pentru coartet de coarde 
(op. 13), Partea a V-a, Lontano, calmo, appena sentito, m. 1-3 
© Universal Music Publishing Editio Musica Budapest. Reprodus cu permisiunea editurii 


Lontano calmo, appena sentito 


Exemplul 9. György Kurtág, ...quasi una fantasia... (op. 27/1), 
Partea a IV-a, Lontano, calmo, appena sentito, m. 1-2 
€ Universal Music Publishing Editio Musica Budapest. Reprodus cu permisiunea editurii 


Ín Lebenslauf (op. 32) întâlnim indicatia „Wie eine Colinda-Melodie": 


Allegretto innocente [Wie eine Colinda-Melodie] 

Exemplul 10. Gyórgy Kurtág, Lebenslauf (op. 32), 
Allegretto innocente [Wie eine Colinda-Melodie], m. 46-51 
€ Universal Music Publishing Editio Musica Budapest. Reprodus cu permisiunea editurii 

Initial, compozitorul si-a propus sá scrie ultima parte din ...concertante... 
(op. 42) pornind tot de la o colindă. După cum am menţionat mai sus, această 
atmosferă de cântec de leagăn, idilică, nu este tipică pentru execuţia colindelor 
românești arhaice”, ci mai degrabă pentru colinde de Crăciun mai recente (cântece 
de stea) si pentru unele aranjamente pentru pian ale lui Bartók. 


Am ajuns la două compoziţii strâns înrudite care conţin citate directe din 
folclorul muzical românesc. Opera majoră a acestei teme este în mod evident 
Colindă-Baladă. Kurtág însuşi consideră că această lucrare impozantă este o piesă de 
căpătâi în opera lui. Ca „document al biografiei lui”, a pus această lucrare pe același 
nivel cu Bornemisza Péter mondásai [Spusele lui Peter Bornemisza] si A boldogult R. V. 
Truszova üzenetei (op. 13) [Mesajele regretatei R. V. Troussova].5 Am putea spune cá 
această afirmaţie este într-o oarecare măsură supusă subiectivitátii amintirilor 
autorului. Totuși, pe lângă faptul că această lucrare este unică în opera sa 
(cu prezenţa consecventă a materialului folcloric), este totodată o importantă piatră 
de hotar în procesul început la mijlocul anilor 1980, în care compozitorul pune un 
mai mare accent pe integrarea în forme mari (premiera piesei a avut loc în 29 martie 
2009 la Festivalul Cluj Modern, interpretată de Orchestra Filarmonicii de Stat 
„Transilvania” si ansamblul AdHOC, sub bagheta dirijorului Cornel Groza. Câteva 
evenimente au fost organizate cu aceeași ocazie: un simpozion, un curs de măiestrie, 
compozitorul primind tot atunci titlul de Doctor Honoris Causa din partea 
Academiei de Muzică „Gheorghe Dima”, iar mai târziu în acea toamnă a vizitat 
locurile copilăriei sale în Banat).% 

Nu putem ignora trimiterile directe la opera lui Bartók din Colinda-Baladă. 


Melodia a fost culeasă în judeţul Hunedoara de către Bartók si apare în colecţia sa 
de folclor.4 
AL 


64,6, e TP) Banaratpa (Puntdionea) int Dita (17) 127 ina 

Exemplul 11. Béla Bartók, Colinda A II. c, in Melodien der rumünischen Colinde 
(Weihnachtslieder), Universal Edition, Wien, 1935, p. 3 


36 Varga, op. cit., p. 51. 
37 Bela Bartok, Melodien der rumânischen Colinde (Weihnachtslieder), Universal Edition, Wien, 1935, 
pp. XXX-XXXI. 
38 Ibidem, 130. 
39 Francisc László, ,,Prefatá", in Constantin Tufan-Stan, György Kurtág. Reîntoarcea la matricea spirituală, 
Editura MediaMusica, Cluj-Napoca, 2009, pp. 5-7. 
^ Bartok, 1935, Colinda A II. c, p. 3. 

Textul colindei este unul dintre cele trei ale cáror versuri erau considerate 
de Bartók ca fiind cele mai valoroase (bineinteles, al doilea este povestea báietilor 
care s-au transformat in cerbi, iar al treilea este lupta miticá cu un leu sau, in altá 
versiune, cu un cerb).*! Spre deosebire de povestea din Cantata profana, iubirea dintre 
Soare si Lună, frate şi soră, nunta corpurilor cereşti este un motiv larg răspândit, 
prezent în multe varietăți ale colindelor românești; are legături cu folclorul 
eurasiatic, iar originile sale provin din mitologia antică.? 

Acest text folcloric, plin de elemente suprarealiste şi simbolice, cu o intrigă 
bogată în sugestii psihologice, este un subiect ideal pentru o interpretare dramatică, 
ilustrativă. Pe lângă text, compozitorul a folosit melodia originală, care are o 
structură simplă si motive nedecorate. Această simplitate a făcut-o potrivită pentru 
abordări variate (în special de tipul contrapunctului) si pentru a fi utilizată ca un tip 
de ritornello. Folosirea toacei, un instrument caracteristic pentru liturghia ortodoxă, 
adaugă o trimitere în plus la cultura românească. 


... ín amintirea profesorului nostru 
Felician Brínzeu ... 


Colindă-Baladă 
3 Molto misurato, pesante, giusto Kurtág György 
.4 

Exemplul 12. György Kurtág, Colindă-Baladă (op. 46), Molto misurato, pesante, giusto, m. 1-5 
© Universal Music Publishing Editio Musica Budapest. Reprodus cu permisiunea editurii 


Melodia folclorică este parte a unui sistem de referințe culturale de mari 
dimensiuni, dar fără îndoială cea mai importantă trimitere este la Cantata profana a 
lui Bartók: tema, dimensiunea lucrării, semnificația simbolică a corului dublu şi 


^! Bartók, 1966, p. 478. 

? i. e. Oszkár Mailand, A nap és hold-mythos a român nepkălteszetben [Mitul Soarelui si Lunii în poetica 
folclorului românesc], in Egyetemes Philologiai Kózlóny, 1886, pp. 593-602. 

4 Constanţa Cristescu, Chemări de toacă, Editura Academiei Române, Bucureşti, 1999. 

Soarele personificat de solistul tenor. Despre Colindă-Baladă s-a scris relativ mult. 
Analize detaliate ale lucrării si trimiterilor sale la istoria culturală si muzicală se pot 
găsi în câteva studii (a se vedea Bibliografia), inclusiv într-un studiu mai vechi al 
autorului.“ 

Duetul pentru viori Triptic (op. 45) este un „produs secundar” al 
Colindei-Baladă si în acelaşi timp o piesă de studiu pentru aceasta. Piesa constă, 
în mod firesc, din trei mișcări. În prima și a treia mișcare putem detecta melodia de 
colindă deja familiară din Colindă-Baladă. Prima mişcare este un aranjament ce 
aminteşte de o pasacalie, în vreme ce a treia are o formă mai liberă, mai rapsodică. 
Modelarea materialului (tehnicile contrapunctice) și unele elemente muzicale 
directe sugerează că Tripticul este de fapt un studiu preliminar pentru 
Colindă-Baladă. Totuşi, este o compoziție importantă de sine stătătoare, cu propriul 
său număr de opus. A doua mișcare (Mesagiu... harmadik szigorúan magánlevél Szőllősy 
Andrásnak [Mesagiu ...a treia scrisoare, strict privată și confidențială către András 
Szőllősy]) conţine de asemenea referiri la materiale folclorice, dar nici un citat direct 
(Tripticul a fost revocat de compozitor, astfel încât acum nu am permisiunea de a 
prezenta fragmente din acesta). 


În general, când Kurtág se referă la idiomurile populare românești, alege 
adesea aceleaşi forme de expresie, sau chiar aceleași melodii. Efectele folclorice nu 
pot fi observate într-o formă evidentă, spre deosebire de opera lui Ligeti (care s-a 
ocupat de folclorul muzical est-european si dintr-un punct de vedere stiintific). 
Unele dintre melodiile populare au o relevanţă personală pentru Kurtág si astfel, 
totodată, o putere simbolică. Interpretările lui Kurtăg sunt reflecții asupra unor 
anumite subtipuri muzicale, „arhetipuri”.* Uneori, acestea nici măcar nu sunt piese 
folclorice originale (ca de pildă O, ce veste minunată) sau se referă la folclorul muzical 
românesc într-un mod indirect (Doina). Un exemplu ar fi motivele pe care le numesc 
„pseudo-colinde”: melodiile diatonice, cu ambitus restrâns și ritm asimetric 
(giusto-silabic bicron). Citatele folclorice din volumele Játékok sau din seria 
Jelek-]âtekok-Ulzenetek [Semne-Jocuri-Mesaje] sunt de asemenea adesea legate de 
experiente personale: de cántáreti si instrumentisti notabili din folclor sau de 
interpretári memorabile (de exemplu de Mihály Halmágyi, violonistul genial din 
Gyimes, sau de excelentul interpret al cántecului popular Szerelem, szerelem... din 


^ Bálint Horváth, A kolinda és megjelenési formái a huszadik század român és magyar miizenejeben [Colinda si 
apariţia sa în muzica cultă românească şi maghiară în secolul al XX-lea], DLA Doctoral Thesis, Liszt 
Ferenc Academy of Music, Budapest, 2016, pp. 93-107. 
45 Kerékfy, op. cit., pp. 33-37. 
16 Kurtág, 2009. 

Ungaria, regiunea Somogy). Toate acestea leagă de asemenea piesele de „limba 
maternă“ bartókianá, după cum spune compozitorul. 

Fericita constelație de evenimente (reapropierea lui Kurtág de tara sa natală, 
inspiraţia oferită de studiul lui Felician Brinzeu, întâlnirea cu textul) joacă un rol 
important în abordarea autentică a muzicii populare românești în Triptic si 
Colindă-Baladă. Acestea au dus la dezvoltarea unei forme muzicale grandioase, care 
joacă un rol-cheie în dezvoltarea ulterioară a operei compozitorului. 

Trei indicații muzicale din Colindă-Baladă (cu dor, cu mult dor) pot fi o 
trimitere deschisă către termenul dor, un cuvânt intraductibil, o noţiune specifică în 
muzica și literatura folclorică românească (poate fi descris ca un sentiment puternic 
de tânjire şi durere, o putere creatoare prezentă în formarea si interpretarea doinelor 


si baladelor arhaice). 

Exemplul 13. György Kurtág, Colindă-Baladă, Berceuse-Siciliano, m. 93-96 
© Universal Music Publishing Editio Musica Budapest. Reprodus cu permisiunea editurii 


47 Hartmut Lück, „Zene a kimondhatatlanról” [Muzica despre inefabil], în Holmi, VII, nr. 2, februarie, 
1995, p. 207. 

% Lucian Blaga, Spaţiul mioritic, Editura Oficiul de Librărie, Bucureşti, 1936. 

Exemplul 14. György Kurtág, Colindă-Baladă, sciolto, m. 203-204 
© Universal Music Publishing Editio Musica Budapest. Reprodus cu permisiunea editurii 


Am putea merge atât de departe încât să spunem că, pe lângă amintirile din 
copilărie, aceasta a fost cea mai tangibilă conexiune cu folclorul românesc. Cele mai 
intense momente muzicale ale Colindei-Baladă pot fi legate de sentimentul de dor, dar 
şi de gestul de invocare, de stabilire de conexiuni (a se vedea aria tenorului solist 
care personifică Soarele). Din această perspectivă am putea încerca să înțelegem 
modul în care Colindă-Baladă dă un răspuns remarcabil şi permanent la întrebarea 
formulată cu decenii în urmă: „Ce este vocativul? ". 

